
	1.    BEVEZETÉS


Ez a pályázati felhívás azon a Tanácsi Határozaton alapszik, amelynek célja egy olyan program megvalósítása, amely európai audiovizuális művek kifejlesztését, forgalmazását és promócióját ösztönzi (Media Plus - Fejlesztés, Forgalmazás és Promóció 2001 – 2006). A Határozat kelte 2000. december 20, amelyet az Európai Közösség Hivatalos Lapjában 2001. január 17-én tettek közzé (OJ L13, 34-43. o.)

A program céljai

A program célkitűzései a forgalmazói ágazatban az alábbiak:

· előmozdítani a Közösségen belül és kívül a független vállalatok által gyártott európai televíziós programok mozgalmát, egyfelől a műsorsugárzók közötti, másfelől pedig a független európai forgalmazók és producerek közötti együttműködés ösztönzésével.

Kiemelt figyelmet fordítunk az alacsony audiovizuális gyártókapacitással rendelkező és/vagy korlátozott nyelvi vagy földrajzi területtel bíró országok illetve régiók potenciáljának fejlesztésére.

Végrehajtandó feladatok

Pályázati felhívásunk célcsoportjai azok az európai vállalatok, amelyeknek tevékenysége hozzájárul a fenti célok megvalósításához, különös tekintettel a független európai TV produkciós cégekre. Felhívásunk elmagyarázza, hogyan kell benyújtani a pályázatot a közösségi pénzügyi támogatás elnyeréséhez.

A támogatás célja az, hogy arra ösztönözze a független produkciós cégeket, hogy olyan műveket gyártsanak (játékfilm, dokumentum- és animációs filmek), amelyben legalább két, vagy lehetőleg több műsorsugárzó vesz részt több tagországból és különböző nyelvterületekről.

Különleges figyelmet fordítunk az olyan audiovizuális művekre, amelyek hozzájárulnak az európai örökség, illetve a nyelvi és kulturális sokszínűség fejlesztéséhez.

Az elnyert támogatásnak hozzá kell járulnia ahhoz, hogy felgyorsítsa a műsorsugárzók által kiválasztott produkciók finanszírozását, valamint ahhoz, hogy megerősítsék a független produkciós cégeknek a fenti művekhez fűződő jogait, s ezáltal ösztönözzék azok későbbi felhasználását.

	2.  ALKALMASSÁGI SZEMPONTOK


Azok a jelentkezések tekintendők alkalmasnak, amelyek írásban, a vonatkozó határidő előtt, a hivatalos jelentkezési lapon rendben aláírva kerülnek benyújtásra.

A fenti szempontoknak nem megfelelő pályázatok kizárásra kerülnek.

2. 1. Fogalom-meghatározások
Jelen pályázati felhívásunk szempontjából az alábbi fogalom-meghatározásokat kell figyelembe venni:

Résztvevő országok

Ez a pályázati felhívás azon cégek számára áll nyitva, amelyeket az Európai Unió tagállamaiban, illetve a MEDIA Plus Programban résztvevő Európai Gazdasági Szerződés országaiban (Izland, Liechtenstein, Norvégia, Bulgária és Svájc) jegyeztek be, és többségi tulajdonosuk a fenti országok állampolgára.

Alacsony gyártókapacitással rendelkező országok 

Pályázati felhívásunk szempontjából az alábbi országok minősülnek alacsony audiovizuális gyártókapacitással rendelkező országoknak: Ausztria, Belgium, Bulgária, Ciprus, Cseh Köztársaság, Dánia, Észtország, Finnország, Görögország, Magyarország, Írország, Izland, Lettország, Liechtenstein, Litvánia, Luxemburg, Norvégia, Hollandia, Málta, Lengyelország, Portugália, Szlovákia, Szlovénia, Svédország és Svájc.
Európai produkciós vállalat

Olyan cég, amelynek fő tevékenységét audiovizuális produkciók jelentik, s amelyet az Európai Unió valamelyik tagországában jegyeztek be, illetve valamely olyan országban, amely a jelen Pályázati Felhívásban definiáltak szerint résztvevője a MEDIA Plus Programnak, s amelynek tulajdonosai, a továbbiakban is, akár közvetlenül, akár többségi tulajdonosként a fenti országok állampolgárai közül kerülnek ki.

Európai Audiovizuális Program

Bármely játékfilm típusú mű (beleértve az animációs filmeket is), illetve dokumentumfilm, amely megfelel az alábbi feltételeknek:

· az elkészítendő mű többségi gyártói olyan cégek, amelyeket a MEDIA Programban résztvevő egy vagy több országban alapítottak;

illetve

· jelentős számban vesznek részt benne olyan szakemberek, akik a MEDIA Programban résztvevő országok állampolgárai, illetve lakosai. Jelentős részvételnek minősül, 10 vagy ennél több pont elérése az alábbi séma szerint:

	Játékfilm/Dokumentumfilm
	Pont
	
	Animációs
	Pontok

	Rendező
	3
	
	Rendező
	3

	Forgatókönyvíró
	3
	
	Forgatókönyvíró
	3

	Zeneszerző
	1
	
	Zeneszerző
	1

	Színész 1/ Színész hangja
	2
	
	Storyboard (filmterv) művész
	2

	Színész 2/ Színész hangja
	2
	
	Karaktertervező
	2

	Színész 3/ Színész hangja
	2
	
	Animációs supervisor
	2

	Művészeti vezető
	1
	
	Művészeti igazgató
	1

	Operatőr
	1
	
	Technikai igazgató
	1

	Vágó
	1
	
	Vágó
	1

	Hangmérnök
	1
	
	Hangmérnök
	1

	Forgatási helyszín
	1
	
	Stúdió helyszín
	1

	Laboratórium
	1
	
	Laboratórium
	1

	Összesen
	19
	
	Összesen
	19


Nem alkalmasak támogatásra az olyan audiovizuális programok, amelyek reklámot, pornográf vagy rasszista anyagot tartalmaznak, erőszakot hirdetnek, illetve azok a programok, amelyeknek célja valamely intézmény vagy tevékenységének reklámozása.

A gyermekek és fiatalok számára készült audiovizuális programok általában véve kiemelt figyelemben részesülnek.

Független produkciós vállalat

Független produkciós vállalatnak minősülnek azok az audiovizuális produkciós cégek, amelyek fölött a többségi kontrollt nem televíziós műsorsugárzó gyakorolja, sem részvényesi, sem kereskedelmi értelemben. Többségi kontroll alatt azt értjük, ha a produkciós cég részvénytőkéjének több mint 25%-át egyetlen műsorsugárzó tartja kézben (illetve 50 %-át, ha több műsorsugárzóról van szó), illetve amennyiben a produkciós cég bevételének több mint 90 %-a egyetlen műsorsugárzóval folytatott együttműködésből származik.

Nem pályázhatnak olyan alapítványok, intézetek, egyetemek, egyesületek és egyéb jogi testületek, amelyek az állami szférában tevékenykednek. 

A Bizottság fenntartja a jogot arra, hogy a fenti szempontokat alkalmazza, a MEDIA Plus Programban résztvevő egyes országok televíziós ágazati sajátosságainak figyelembe vételével.

Projekt kategóriák
Az alábbi kategóriákban tartozó produkciós pályázatok támogathatók:

· Televíziós játékfilm projektek (önálló projektek vagy sorozatok), amelyeknek minimum időtartama 50 perc. Azok a játékfilm projektek támogathatók, amelyek elsősorban televíziós felhasználásra készülnek. 

· Kreatív dokumentumfilmek (önálló projektek vagy sorozatok), amelyeknek időtartama minimum 25 perc. Kreatív dokumentumfilmnek minősülnek az olyan produkciók, amelyek valós tényeken alapulnak, de jelentős mennyiségű eredeti szöveget igényelnek, különösen azoknál a részeknél, ahol az író és/vagy a filmkészítő saját álláspontját fejti ki. Támogatásra alkalmasak az archív felvételeken alapuló kreatív dokumentumfilmek. Nem támogathatók azonban a hírműsorok, a magazinműsorok, talk show-k, a dokumentum jellegű szappanoperák (docu-soap), az iskolai és a “Hogyan…….?” jellegű műsorok

· Animáció (önálló projektek vagy sorozatok), amelyeknek minimum időtartama 25 perc.

Sorozatok és folytatásos filmek

Az olyan projekteket, amelyeket közös marketing stratégiával rendelkező sorozatoknak terveztek, sorozatokként kell benyújtani. Nem lehetséges a sorozatok több részre darabolása, azaz az egyes epizódokat nem lehet külön-külön pályázatra benyújtani. 

Az olyan epizódokból álló folytatásos filmek, illetve sorozatok, amelyek részben vagy egészben egy korábbi projekten alapulnak, nem támogathatók. 

Filmszínházi bemutatók

Az olyan, korlátozott gyártó kapacitással rendelkező országokból származó projektek, amelyek esetében hazai (és csak hazai) filmszínházi bemutató lesz, támogathatók, de csak egy nyitó TV sugárzást követően.

Az Egyesült Királyságból, Németországból, Franciaországból, Olaszországból és Spanyolországból származó gyártási projektek esetében csak a tisztán televíziós produkciók támogathatók (azaz, amelyekhez nem kötődik filmszínházi forgalomba hozatal, még hazai forgalmazó esetében sem).

Kivételt képeznek a dokumentumfilmek, amelyeknek esetében engedélyezett a filmszínházi bemutató, még az első TV sugárzás előtt is, tekintet nélkül arra, hogy a projekt milyen területről származik, és függetlenül attól, hogy milyen területen hozzák forgalomba a dokumentumfilmet.

Nem támogathatók azonban azok a projektek, amelyeket eredetileg moziforgalmazásra szánnak (pl. néhány filmszínházi forgalmazó vagy nemzetközi mozi forgalmazási ügynök kapcsolódik a projekthez). 

Az Eurimages által már finanszírozott projektek nem támogathatók.

A Bizottság fenntartja a jogot a fenti kritériumok alkalmazására, figyelembe véve a MEDIA Plus Programban résztvevő egyes országok televíziós iparágának sajátosságait.

Televíziós műsorsugárzó

Bármely olyan európai vállalat, amely egy film vagy audiovizuális program sugárzási jogainak (földi, műholdas vagy kábeles) birtokában egy adott területre vonatkozóan, közvetlenül vagy anyavállalatként felelős a fenti film vagy program sugárzásáért, a bemutatás feltételeinek meghatározása révén.

Internet szolgáltatók nem minősülnek alkalmas televíziós műsorsugárzónak.

2.2. Egyéb alkalmassági szempontok

Az alábbi egyéb alkalmassági szempontokat kell figyelembe venni:

· A pályázó cégnek független európai produkciós vállalatnak kell lennie. Koprodukciók esetében a társproducereknek kell kijelölniük a partnerek egyikét megbízott producernek, aki az Európai Bizottság szerződéses partnere lesz. A megbízott producernek a legnagyobb koprodukciós partnernek kell lennie.

· A pályázatot az alábbi időhatáron belül kell benyújtani: legkorábban 6 hónappal az érdemi forgatás
 első napját megelőzően, és legkésőbb az érdemi forgatás első napján.

· A pályáztatott audiovizuális műnek független európai televíziós produkciónak kell lennie (játékfilm, animációs film vagy kreatív dokumentumfilm), amelyben részt vesz legalább két műsorsugárzó cég legalább két uniós tagországból, amelyek két különböző nyelvi zónába tartoznak.

· Az alkalmassághoz valamennyi esetben meg kell haladnia a műsorsugárzó hozzájárulásának az alábbi minimum küszöbértékeket:

	A műsorsugárzó származási helye:


	A teljes költségvetés minimum %-a

	
	Játékfilm, Animáció
	Dokumentumfilm

	Nagy területek


	1%
	0, 5%

	Korlátozott produkciós kapacitással rendelkező országok


	0, 5%
	0, 5%

	Új tagállamok
	0. 1%
	0, 1%


A Bizottság fenntartja a jogot a fenti szempontok alkalmazására, figyelembe véve a MEDIA Plus Programban résztvevő egyes országok televíziós iparának specifikus jellemzőit, továbbá a projekt specifikus jellegét és finanszírozási szerkezetét.

· A produkcióban résztvevő műsorsugárzóknak licenszszel átadott felhasználási jogoknak vissza kell szállnia a producerre az alábbi maximális licensz időtartamot követően:

· 7 év, ha a műsorsugárzó részvétele elővásárlás formájában történik.

· 10 év, ha a műsorsugárzó részvétele társproduceri formát is ölt. Ebben az esetben a producer és a műsorsugárzó közötti szerződésben világosan meg kell határozni a felhasználási jogok elővételének árát és a licensz időtartamát, valamint a koprodukció feltételeit. A műsorsugárzó és a TV-producer közötti koprodukciót csak abban az esetben fogadja el a Bizottság, amennyiben a műsorsugárzó jelentős pénzügyi kockázatot vállal a produkcióban, s részt vesz a produkció teljes szervezésében és gazdasági lebonyolításában. A Bizottság fenntartja a jogot arra, hogy esetről esetre értékelje ezeket a körülményeket. Semmilyen esetben sem lehet a műsorsugárzó a mű többségi társproducere.

· A műsorsugárzó közreműködését szerződésekkel vagy kötelező érvényű kötelezettségvállalási nyilatkozatokkal szükséges bizonyítani. Ezekben a szerződésekben vagy kötelezettségvállalási nyilatkozatokban világosan meg kell határozni a licensz árat és a licensz feltételeit. Amennyiben a műsorsugárzó részvétele társproduceri formát is ölt, az ilyen társproduceri kapcsolat feltételeit is meg kell határozni.

· A pályázat benyújtásakor a projekt költségvetési finanszírozásának minimum 50%-át kell garantálni harmadikféltől származó finanszírozási forrásokból (akár közvetlen finanszírozás, akár a jogok előzetes eladása révén), kötelező érvényű kötelezettségvállalási nyilatkozatokkal, amelyekben szerepel a projekt neve és a pénzügyi hozzájárulás pontos összege. A teljes mértékben finanszírozott projektek nem minősülnek támogatásra alkalmasnak.

· A produkció költségvetésének minimum 50%-át európai forrásokból kell finanszírozni.

2.3. Kizárási helyzetek

1) Nem nyújtható pénzügyi támogatás az alábbi pályázóknak:

(a) amelyek csődbe mentek vagy felszámolás alatt állnak, ügyeiket a bíróságok intézik, hitelezőikkel megállapodtak, üzleti tevékenységüket felfüggesztették, a fentiek miatt eljárás alatt állnak, vagy hasonló eljárásból fakadóan a fentiekhez hasonló helyzetben vannak a hazai törvények vagy rendszabályok értelmében;

(b) szakmai viselkedésükkel kapcsolatos jogsértés miatt jogerősen elítélték;

(c) súlyos szakmai vétségben bűnös, amely a szerződő hatóság által elfogadott bármely eszközzel bizonyított; 

(d) nem tettek eleget a társadalombiztosítási hozzájárulással kapcsolatos fizetési kötelezettségeiknek, illetve adófizetési kötelezettségeiknek azon ország törvényi előírásainak megfelelően, ahol a cégalapítás történt, illetve a szerződő hatóság országának, valamint annak az országnak a törvényi előírásai szerint, ahol a projektet végrehajtják;

(e) olyan jogerős ítélet alanyai, amelynek tárgya csalás, korrupció, bűnszervezetben való részvétel, illetve bármely olyan egyéb illegális tevékenység, amely a Közösség pénzügyi érdekeire nézve hátrányos;

(f) egy másik támogatás odaítélési eljárást, illetve közösségi költségvetésből finanszírozott beszerzési eljárást követően a szerződést súlyosan megszegték, mert elmulasztották betartani a szerződéses kötelezettségeiket.

A pályázóknak nyilatkozatot kell tenniük, hogy egyik fent felsorolt helyzetnek sem érintettjei (a jelentkezési lap 1. oldalának aláírásával, lásd 3. sz. Melléklet).

A Bizottság a pályázóktól egyéb bizonyítékokat is kérhet annak igazolására, hogy a fenti kizárási helyzetek a pályázót nem érintik. 

2) Felhívási pályázatunk szerint a részvételből kizárásra kerülnek az olyan pályázók, amelyek:

(a) érdekellentét alanyai;

(b) a Bizottság által a részvétel feltételeként kért információk vonatkozásában valótlan adatok benyújtásában vétkesek, illetve a fenti információk közlését elmulasztják.

Figyelem! Adminisztratív és pénzügyi büntetéseket róhat ki a Bizottság azokra a pályázókra, akiket a fent leírtak miatt zártak ki a Pénzügyi Szabályzat (1605/2002 sz. Tanácsi Szabályzat (02/6/25)) 93-tól 96-ig tartó cikkelyei és a Végrehajtási Szabályzat (2342/2002 sz. Bizottsági Szabályzat (02/12/23)) 133. és 175. cikkelyei alapján.    
	3.    KIVÁLASZTÁSI SZEMPONTOK


A kiválasztási szempontok teszik lehetővé azt, hogy kiértékeljük a pályázó pénzügyi és működési kapacitását a pályázatra benyújtott projekt elvégzését illetően.

A pályázóknak bizonyítania kell az alábbiakat:

1) Jogi státusz:

A Bizottság csak abban az esetben köthet szerződést, ha a pályázó jogi státusza kielégítően bizonyításra került, akár vállalatról (magánvállalat, jótékonysági szervezet, egyesület, stb.), akár magánszemélyről van szó. 

A pályázónak ki kell töltenie a Pályázó Jogi Személyisége nyomtatványt (lásd lejjebb), és be kell nyújtania az alábbi dokumentumokat:

· Magánvállalatok:

· A Bejegyzési Igazolás/Alapító Okirat másolata (a Hivatalos Közlönyből, ha van ilyen), továbbá az ÁFA Regisztráció másolata (olyan országok esetében, ahol a bejegyzési és ÁFA számok azonosak, csak a fenti dokumentumok egyike szükséges) 

· Magánszemélyek:
· Személyi igazolvány és/vagy útlevél másolata.
Megjegyzés: Azokat a magánszemélyeket, akiket az ÁFA körbe regisztráltak, magánvállalatoknak tekintjük.

Tekintettel arra, hogy a vállalatok jogi szerkezete országonként eltérhet, ezért a jelen irányelvekhez csatolt, a Pályázó Jogi Státusza nyomtatványt csak mintaként adtuk meg. A pályázóknak kell beszereznie a megfelelő nyomtatványt az alábbi címen:

http://europa.eu.int/comm/budget/execution/legalentitiesfr.htm
2)  a pályázatra benyújtott projekt elvégzéséhez szükséges szakmai kompetencia, szakképzettség és/vagy szakmai gyakorlat;

A benyújtott pályázatnak tartalmaznia kell az alábbiakat:

· A vállalat ügyvezető igazgatójának hivatalos önéletrajza;

· A produkció (gyártás) igazgatójának hivatalos önéletrajza;

· A vállalat utóbbi tizenkét hónapban végzett tevékenységégnek bemutatása; előgyártás, gyártás alatt lévő, illetve befejezett produkciók (köztük a koprodukciók), valamint a vállalat egyéb tevékenységei.

Derogáció: A pályázó vállalat korábbi tevékenységének értékelésekor, a pályázó céget alkotó személyek hátterét veszik figyelembe.

3) stabil és kielégítő finanszírozási forrásokkal rendelkeznek ahhoz, hogy a projekt végrehajtásának teljes időszakában folytassák tevékenységüket.

Ennek a kritériumnak az értékelése az alábbi dokumentumok alapján történik (amelyeket kötelező jelleggel csatolni kell a benyújtott pályázatokhoz):

· az elmúlt, lezárt könyvelésű pénzügyi év teljeskörű auditált számlái, beleértve a mérleget és az eredménykimutatást. A fentieket jóváhagyott könyvvizsgálónak kell hitelesítenie;

· új cégek esetében: banki nyilatkozat (a bank által kiállított nyilatkozat, amelyben a bank igazolja, hogy a számla tulajdonosa a pályázó cég, s a számlát megfelelően működteti).

· Banki Azonosító (Bank Identification Form) nyomtatvány (lásd a Vállalati Jelentkezési Lap 4. oldalát), amelyet a pályázó tölt ki, s amelyet a Bank hitelesít (eredeti aláírásokkal kell benyújtani);

· a Pénzügyi Kapacitás (Financial Capacity) nyomtatvány (lásd a Vállalati Jelentkezési Lap 5. oldalát), gondosan és teljeskörűen kitöltve. A megadott információknak (számokban kifejezve) a jelentkezési lappal együtt beadott legutóbbi lezárt pénzügyi év hitelesített számláin kell alapulnia. A pályázó garantálja, hogy a fenti számok pontosak és ellenőrizhetők. Erre az információra azért van szükség, hogy értékelhessük a pályázó pénzügyi erejét és társfinanszírozási kapacitását.

· Az olyan pályázatok esetében, ahol a finanszírozandó költségek meghaladják az EUR 300.000,- összeget, a pályázathoz csatolni kell egy jóváhagyott könyvvizsgáló által készített külső könyvvizsgálói jelentést. Ennek a  jelentésnek hitelesítenie kell a rendelkezésre álló, elmúlt pénzügyi évre vonatkozó számlákat, értékelést kell adnia továbbá a pályázó pénzügyi életképességéről, azaz hogy a pályázó stabil és elégséges pénzügyi forrásokkal rendelkezik-e ahhoz, hogy tevékenységét a teljes végrehajtási időszakban fenntartsa, illetve a projekt finanszírozásában részt vegyen.
A Bizottság fenntartja a jogot arra, hogy a fenti szempontokat alkalmazza a Programban résztvevő különféle országok jogi kereteinek figyelembe vételével.

Megjegyzés Amennyiben a benyújtott dokumentumok alapján a Bizottság úgy ítéli meg, hogy a pénzügyi kapacitás nem bizonyított, illetve elégtelen, a Bizottság az alábbi módon járhat el:

º 
Elutasítja a pályázatot.

º 
További információkat kér.

º 
Bankgaranciát kér.

º 
Támogatási szerződést ajánl fel előlegfizetés nélkül. 

A Bizottság fenntartja a jogot arra, hogy ne válassza ki az olyan forgalmazók által benyújtott pályázatokat, amelyek a MEDIA I, MEDIA II and MEDIA Plus Programok keretében, illetve egyéb, az Európai Bizottság által finanszírozott programok keretében kötött megállapodásaik során elmulasztották szerződéses kötelezettségeik teljesítését.

	4.    A TÁMOGATÁS ODAÍTÉSÉNEK SZEMPONTJAI


Az odaítélés szempontjai olyanok lesznek, hogy lehetővé tegyék a benyújtott pályázatok minőségének megítélését a kitűzött célok és prioritások figyelembe vételével.

A rendelkezésre álló költségvetési források keretein belül az Európai bizottság választja ki a legmagasabb pontszámot elért projekteket az alábbi szempontok figyelembe vételével:

1) „Automatikus” szempontok

	
	Pontok

	Alkalmas műsorsugárzók száma (hazai területet kizárva)
	1 pont területenként *)**)

	Nem EU-s műsorsugárzók száma
	1 pont területenként *)**)

	Lefedett nyelvi területek száma
	1 pont területenként

	Alacsony produkciós kapacitású országból származó produkciós cég
	3

	Új tag- vagy tagjelölt országból származó produkciós cég
	5

	Az európai audiovizuális örökséget fejlesztő mű (archívum)
	1

	Gyermekprogram
	1

	Minimum 20% nem hazai finanszírozás (MEDIA-n kívül)
	1

	Minimum 25% nem hazai finanszírozás (MEDIA-n kívül)
	2

	Minimum 30% nem hazai finanszírozás (MEDIA-n kívül)
	3

	Minimum 35% nem hazai finanszírozás (MEDIA-n kívül)
	4



*) Kivéve a több nyelvi térséget felölelő területeket

**) 1 plusz pontot ér, ha a műsorsugárzó részvétele meghaladja a teljes produkciós költségvetés 5 %-át.

Kérjük, ne feledjék, hogy a műsorsugárzó részvételéért járó pont megszerzéséhez a műsorsugárzó pénzügyi részvételének el kell érnie a 6. oldalon a 2. 2. pontban megadott küszöbértékeket.

Abban az esetben, ha egy műsorsugárzó hálózat, mint például a Discovery, National Geographic, Fox Kids, vagy bármely más hasonló hálózat több országban licenszeli a sugárzási jogokat, és megerősíti, hogy több nyelvi változatot készít, a fenti műsorsugárzó hálózat pénzügyi hozzájárulásának százaléka alapján az alábbi pontok járnak:

	Teljes produkciós költségvetés százaléka
	pontok

	 5% -ig
	1

	5% -tól 10%-ig
	2

	10 % -tól 15%-ig
	3

	15% -tól  20%-ig
	4

	20% -tól és fölött
	5


Megjegyzés: Amennyiben a műsorsugárzó hálózat csak egy területre szerzi meg a jogokat, a pontozás a normál műsorsugárzókra alkalmazott szabályok szerint történik.

2) „Rugalmas” szempontok

A fent leírt „automatikus” pontokon túl a Bizottság munkáját a projektek kiválasztásában segítő szakértői panel 0-tól 4 pontig terjedően jutalmazhatja a projekteket minden egyes alábbi szempontért:

· Nemzetközi eladások statisztikája (a producer, a rendező, illetve a vállalat statisztikájának figyelembe vételével) 




(0-4 pont)

· Nemzetközi forgalmazó részvétele




(0-4 pont)

· Nemzetközi hatás/Európai és nemzetközi marketing stratégia

(beleértve a tervezett szinkronizált/feliratos verziókat is)

(0-4 pont)

	5.    PÉNZÜGYI TÁMOGATÁS


A pályázó által benyújtott projekt nem részesülhet dupla finanszírozásban. Ugyannak a projektnek a gyártását finanszírozó egyéb közösségi forrás nem képezheti a pénzügyi terv részét. A közösségi szabályok szerint egyetlen projekt sem részesülhet két közösségi forrásból.

A támogatásért pályázóknak kérelmükben fel kell tüntetniük, milyen egyéb támogatási kérelmeket nyújtottak be, illetve készülnek benyújtani az Európai Bizottságnak ugyanannak az évnek a folyamán, minden egyes támogatás esetében feltüntetve az illetékes közösségi programot, valamint a támogatás összegét.

5.1. A pénzügyi hozzájárulás összege
Az egyes kiválasztott projektekhez a Bizottság által nyújtott pénzügyi hozzájárulás összege az egyes projektek jellegének és költségeinek figyelembe vételével kerül meghatározásra, különös tekintettel az alábbi kritériumokra:

· a mű produkciós költségvetése és pénzügyi terve

· a producer teljesítménye a MEDIA II Program és a MEDIA Plus Program keretében kötött korábbi szerződések során (tekintettel a benyújtott produkciós költségvetésre)

A Bizottság egy adott pályázó kiválasztásával nem köteles a kért támogatás szintjébe is beleegyezni. A megítélt összeg semmilyen körülmények között nem haladhatja meg a kért összeget.

A pénzügyi hozzájárulás szubvenció formájában történik.

A maximálisan megítélhető pénzügyi hozzájárulás művenként 500 000 Euró.

Az odaítélt pénzügyi hozzájárulás semmiképpen nem haladhatja meg a producer által benyújtott produkciós költségvetés 12.5%-át a játékfilm és animációs film kategóriában, illetve a produkciós költségvetés 20%-át a dokumentumfilmek esetében.

5.2. A pénzügyi hozzájárulás kifizetése
A Bizottság minden egyes kiválasztott projekt esetében szerződést ajánl a kiválasztott produkciós cégnek, amelyben többek között a fizetési feltételeket is rögzítik.

A pénzügyi hozzájárulások kifizetése rendszerint három részletben történik:

· 30% az érdemi forgatás/gyártás megkezdésének írásbeli visszaigazolásakor; 

· 20% a producer és a fő műsorsugárzó közötti aláírt szerződés, a produkció előmeneteli jelentése, továbbá egy Időközi Pénzügyi Jelentésnek a Bizottság részére történő bemutatásakor, ezeknek a Bizottság általi jóváhagyása esetén.

50% az első műsorsugárzó írásos nyilatkozatának (amelyben a műsorsugárzó igazolja a leszállított anyag átvételét), továbbá a jóváhagyott könyvvizsgáló által hitelesített Záró Pénzügyi Jelentésnek a benyújtását és Bizottság általi jóváhagyását követően. A Bizottság végleges pénzügyi hozzájárulása nem haladhatja meg a végleges teljes költségvetés 12.5%-át a játékfilmek és animációs filmek esetében, illetve a dokumentumfilmek esetében a végleges teljes költségvetés 20%-át. 
Ha az első és második részlet kifizetéséhez benyújtandó dokumentumokat egyszerre nyújtják be Bizottság részére, s ha ezeket a Bizottság jóváhagyja, a Bizottság egyszerre kifizetheti az első és második részletet.

A Bizottsággal fennálló teljes szerződési időszak alatt a kedvezményezetteknek értesíteniük kell a Bizottságot a pénzügyi tervben és a produkciós költségvetésben bekövetkezett főbb módosításokról.

	6.   A PÁLYÁZATOKKAL KAPCSOLATOS KIÉRTÉKELÉSI ÉS ODAÍTÉLÉSI ELJÁRÁSOK   


A Pályázati Felhívás időtartama és érvényessége

Ezek az irányelvek a 2006. évre vonatkoznak.

A kiválasztás menetrendje – a pályázatok benyújtásának határideje.

A pályázók bármely megadott időpontban benyújthatják pályázataikat. 

A Bizottság valamennyi teljeskörű, alább megadott határidő előtt beküldött pályázatot megvizsgál. A Bizottság kiválasztási eljárásának eredményére rendszerint  a vonatkozó zárási időpontokat követő 3-4 hónappal lehet számítani.

A pályázatok benyújtásának záró időpontjai :

2006. február 17.
2006. június 16.

2006. november 3.
Költségvetés
A 2006. évi költségvetés legalább 8,5 M € lesz.

Kiértékelési és odaítélési eljárás

A Bizottság a pályázatok elbírálását a Technikai Segédiroda (Technical Assistance Office) segítségével végzi el. A kedvezményezettek végső kiválasztását a Bizottság végzi.

A Bizottság fenntartja a jogot arra, hogy ne dolgozza fel azokat a pályázatokat, amelyekből valamely kért dokumentáció vagy információ (a jelentkezési lapon felsorolt dokumentumok) a határidő időpontjában hiányzik.

Az ilyen alapon elutasított pályázatok vizsgálatát a következő határidőre halasztják, feltéve, hogy megfeleltek a pályázati felhívás 2. pontjában meghatározott alkalmassági követelményeknek.

A Bizottság fenntartja a jogot arra, hogy a pénzügyi támogatás odaítélésére vonatkozó végleges döntés meghozatala előtt a pályázóktól további információkat kérjen.

Az alkalmas pályázatokat kiértékelési eljárásnak vetik alá, amelybe beletartozik az, hogy független szakértőkhöz fordulnak. A fenti szakértők kiválasztásának alapja a kompetencia, a függetlenség, a televíziós gyártás és forgalmazás, valamint az európai audiovizuális piac alapos ismerete.

A pályázók a lehető leghamarabb tájékoztatást kapnak arról, hogy a Bizottság odaítélte-e számukra a pénzügyi hozzájárulást. A döntés végleges.

Semmilyen benyújtott fájlt vagy dokumentumot nem küldenek vissza a pályázóknak a kiértékelési és odaítélési eljárás végén.

A kiválasztott projektek a Bizottság és minden egyes produkciós cég között megkötött megállapodás tárgyát képezik, amelyben meghatározzák a támogatás összegét és a kifizetéssel kapcsolatos intézkedéseket.

Konkrét írásbeli (rendben megindokolt) ellenvetés hiányában a kedvezményezettek neve, a kiválasztott projektek, az odaítélt összegek, és a finanszírozás megoszlása a megállapodás aláírását követő 30 napon belül közzétételre kerül az Interneten.

	7.    A PÁLYÁZATOK PREZENTÁCIÓJA ÉS BENYÚJTÁSA


A pályázatokat és a mellékleteket (eltérő rendelkezés hiányában) két példányban kell benyújtani. Beküldésük ajánlott küldeményként történik (a fent megjelölt záró határidők előtt kell postára adni (postabélyegző)), illetve expressz futárral, vagy személyesen az alábbi címre:


Education, Audiovisual and Culture Executive Agency (EACEA)


Mr Costas Daskalakis


BOUR 4/23A

1, Rue de Genève


B-1049 Brussels 

Belgium.

A BORÍTÉKOKAT AZ ALÁBBI VILÁGOS JELZÉSSEL KELL ELLÁTNI :
“MEDIA PLUS - DISTRIBUTION 10/2005 - TV BROADCASTING”

Kapcsolattartók az Európai Bizottságban

A MEDIA Plus Program megvalósításáért felelős bizottsági szolgálat az EAC Executive Agency (EACEA).
Ha bármilyen tisztázandó kérdése lenne:
Corinne Mimran
Corinne.Mimran@cec.eu.int
Tel.: + 32 2 295 33 71
Hazai kapcsolattartók

További információk, illetve a jelentkezési lappal kapcsolatos irányelvek a közösség hivatalos nyelvein, a francián és az angolon túl, az alant csatolt listán felsorolt MEDIA Deskeknél és Antennáknál állnak rendelkezésre.

	1. SZ. MELLÉKLET:  PÉNZÜGYI ÚTMUTATÓ


Bevezetés

Ennek a résznek a célja az, hogy világosan meghatározza a pályázók részére azokat a követendő eljárásokat, amikor a projekteket és a kért költségvetést részletezik, illetve azokat a pénzügyi elveket, amelyek a benyújtott projekt kiválasztása esetén a Bizottság által aláírt pénzügyi támogatásra vonatkozó szerződés teljesítésének keretében alkalmazni kell.

A MEDIA II Program működtetése, illetve a kiválasztott projektek egy bizonyos részénél a Bizottság által elvégzett könyvvizsgálatok során egy sor hibára és mulasztásra derült fény. Ezeknek a hibáknak a létezése fölöslegesen bonyolítja a kiválasztási folyamatot, illetve a kiválasztott projektekkel kapcsolatos kifizetéseket mind a kedvezményezett, mind a Bizottság szemszögéből.

Az alábbi megjegyzések tehát hasznosak lesznek a pályázók és a kedvezményezettek számára, s csökkentik azoknak a kérdéseknek és további információra irányuló kéréseknek a számát, amelyek a pályázati dossziék elkészítése, illetve a támogatási szerződések végrehajtása során gyakran felmerülnek.

1. Jelentkezési Lap/Produkciós költégvetés/Pénzügyi Terv
1.1 Jelentkezési Lap
A Pályázati Felhívás keretén belül valamennyi támogatásra irányuló kérelmet a jelen Pályázati Felhíváshoz csatolt jelentkezési nyomtatványon kell benyújtani.

A Jelentkezési Lapot teljesen ki kell tölteni. Ez vonatkozik valamennyi rovatra, beleértve a Marketing Stratégia rovatot is. Egyéb esetben a hiányzó információk miatt a kizárás kockázata merül fel a pályázattal kapcsolatosan.

1.2 Produkciós költségvetés
A költségvetést a „Produkciós költségvetés (Production Budget)” nyomtatvány felhasználásával kell bemutatni, amelyet a „Televíziós sugárzási támogatás (Support for TV Broadcasting)” Jelentkezési Lap tartalmaz.

A pályázóknak különös figyelmet kell fordítania valamennyi költségvetési tétel kalkulációjára. A Bizottság szolgálatai a MEDIA II Program során alapos ismeretekre tettek szert a költségvetésben használatos tételek vonatkozó áraival kapcsolatosan a különféle európai piacokon: nem fogják elfogadni az ismert piaci árakhoz viszonyítva túlbecsült, vagy azokat kifejezetten meghaladó költségeket.

Hasonlóképpen, a pályázóknak fel kell tüntetnie a mennyiségeket (stáb és napok száma) a Produkciós Költségvetés „mennyiség” rovataiban. A Produkciós Költségvetés 8. pontjában megadott Díjak és Rezsiköltségek semmiképpen nem haladhatják meg a vonatkozó megadott százalékértékeket. Vésztartalékok jóváhagyása csak rendkívüli esetben történik és csak részletes indoklás alapján. Ezek nem haladhatják meg a költségvetési nyomtatvány 8.3 pontjában megadott százalékértékeket. 

Ott, ahol a Produkciós Költségvetés azt tünteti fel, hogy „részletezendő (to be specified in detail)”, részletes leírást kell adni, mert egyébként a költségvetési tétel nem kerül jóváhagyásra és/vagy a pályázatot hiányosnak tekintik.

1.3 Pénzügyi Terv
A pénzügyi tervet a „Televíziós sugárzási támogatás” Jelentkezési Lap „Pénzügyi Terv (Financial Plan”) nyomtatványának felhasználásával kell benyújtani.

A Pénzügyi Tervben a Projekt valamennyi pénzügyi forrását részletesen meg kell nevezni, a finanszírozás részletes összegének megadásával. A pályázat benyújtásakor a finanszírozás minimum 50%-ának visszaigazolásával kell rendelkezni kötelező érvényű kötelezettségvállalási nyilatkozatok révén. A műsorsugárzó részvételét illetően a kötelezettségvállalási nyilatkozatnak tartalmaznia kell a licensz árát és a licensz időtartamát.

Közpénzekből származó pénzügyi hozzájárulások lehetnek visszatérítendő előlegek a nyugtákkal, hitelekkel, szubvenciókkal kapcsolatosan, illetve automatikus támogatási alapok. Az ilyen típusú finanszírozás lehet európai, hazai, regionális vagy helyi jellegű.

Ugyanazon projekt gyártására vonatkozó egyéb közösségi finanszírozás (pl. a MEDEA program keretében elnyert támogatás) nem képezheti a pénzügyi terv részét. A közösségi szabályok értelmében egyik projekt sem lehet két közösségi finanszírozási forrás kedvezményezettje.

2. Támogatható költségek

2.1 A támogatható költségek időtartama
Csak azok a költségek támogathatók, amelyek a kedvezményezett részéről a projekt (televíziós produkció) végrehajtása során, az érdemi forgatás első napját 4 hónappal megelőzően, illetve a fenti dátum után 24 hónappal, hosszabb sorozatok esetében 36 hónappal merültek fel.

Amennyiben a kedvezményezett az érdemi forgatás első napját elhalasztja/módosítja, a támogatható költségek időtartama az új dátumhoz igazítva módosul, a fentieknek megfelelően (4 hónap az érdemi forgatás első napját megelőzően, illetve 24/36 hónap a fenti dátum után).

Az elszámolható költségek időszaka semmilyen esetben nem kezdődhet 9 hónapnál többel a Bizottsággal kötött szerződés aláírását megelőzően, és legfeljebb 25 hónappal az aláírást követően be kell fejeződnie, vagy sorozatok esetében  37 hónappal az aláírást követően. A szerződés aláírása rendszerint legkésőbb az egyes jelentkezési határidők után 5 hónappal megtörténik.

2.2 A támogatható költségek kategóriái
A támogatható költségek kategóriáit világosan meghatározza a „Produkciós Költségvetés” nyomtatvány, amely a projektek számára megítélt pénzügyi hozzájárulás kiszámításának alapjául szolgál. Az odaítélt pénzügyi hozzájárulás semmiképpen nem haladhatja meg a producer által benyújtott produkciós költségvetés 12.5%-át a játékfilm és animációs film kategóriában, illetve a produkciós költségvetés 20%-át a dokumentumfilmek esetében.

Továbbá, a közösségi támogatások kedvezményezettjei kötelesek világos analitikus könyvelést vezetni minden egyes támogatott produkciós projekt költségeiről. Ez az elszámolási és besorolási rendszer megkönnyíti a végleges költségek független okleveles könyvelő által történő igazolását és hitelesítését, amely az utolsó részlet kifizetéséhez szükséges.

2.2.1 Támogatható közvetlen költségek

Az alábbiak tekintendők támogatható közvetlen költségeknek:

· az érintett mű gyártásához közvetlenül kapcsolódó költségek,

· a kedvezményezett vagy a mű társproducerei révén ténylegesen felmerült költségek,

· az igazoló dokumentumok alapján azonosítható és ellenőrizhető költségek,

· a kedvezményezett illetve társproducerei könyvelésében vagy pénzügyi nyilvántartásaiban regisztrált költségek,

· a 2.1 pontban megadott támogatási időszak alatt felmerült költségek.

Amennyiben a pályázatra beadott mű kifejlesztését a MEDIA II vagy a MEDIA Plus Program keretében támogatták (önálló projektek vagy csomagban történő finanszírozás), a kifejlesztés időszakában társfinanszírozott költségek nem támogathatók.

A természetbeni hozzájárulások (mint például a szakmai hitel/ágazati elismertség, illetve a halasztott bérek) nem támogatható költségek. A műsorsugárzók által felajánlott produkciós szolgáltatások nem minősülnek természetbeni hozzájárulásnak.
 

A támogatható költségek kategóriáit világosan meghatározza a „Produkciós Költségvetés” nyomtatvány, amely a projektek számára megítélt pénzügyi hozzájárulás kiszámításának alapjául szolgál (1-7-ig terjedő rovatok). A pályázóknak különös figyelmet kell fordítaniuk az alábbiakra:

Személyzet és asszisztencia (Költségvetés 2. rovat)

A béreket a tényleges napi fizetések/alkalmazotti/kedvezményezetti bérek alapján kell kiszámítani, beszorozva azt a projekttel kapcsolatos feladat elvégzéséhez szükséges napok számával. Be kell számítani az olyan szokásos alkalmazotti hozzájárulásokat is, mint például a társadalombiztosítási járulék.

Kizárandók: bónuszok, jutalmak, illetve juttatás jellegű hozzájárulások.

Az évenkénti és személyenkénti maximum napok száma 220.

2.2.1. Támogatható közvetett költségek

A költségvetés 8. pontja rendelkezik a projekthez kapcsolódó egyes közvetett költségekről.

8.1. Produceri díjak.

Ez a díj semmiképpen nem haladhatja meg a közvetlen költségek teljes összegének 5%-át. (azaz az 1-7. pontban megadott költségek összegének 5%-át).

8.2. Általános rezsiköltség

 Ez a kategória semmiképpen nem haladhatja meg a közvetlen költségek teljes összegének 7%-át. (azaz az 1-7. pontban megadott költségek összegének 7%-át).

8.3. Vésztartalékok/Előre nem tervezhető költségek

A benyújtás időpontjában lehet intézkedni a produkcióval kapcsolatos előre nem tervezhető költségekről. Ez a tétel semmiképpen nem haladhatja meg a közvetlen költségek teljes összegének 5%-át (azaz az 1-7. pontban megadott költségek összegének 5%-át). „Előre nem tervezhető költségek” nem fogadhatók el a végső költségek fázisában.

2.3 A nem támogatható költségek kategóriái
Bizonyos költségek nem minősülnek támogathatónak, amennyiben nem egyértelműen azonosíthatók a Produkciós Költségvetésben.

Semmiképpen nem támogatható költségek:

· indokolatlanul és szükségtelenül magas költségek,

· a háttérbizonylatok alapján nem azonosítható vagy ellenőrizhető költségek,

· a kedvezményezett könyvelésében vagy pénzügyi nyilvántartásában nem szereplő költségek,

· tőkebefektetési költségek,

· általános tartalékok (veszteségekre, jövőbeni tartozásokra, stb.)

· tartozások

· hitelkamatok

· behajthatatlan követelések

· árfolyamveszteségek

· természetbeni hozzájárulások (mint például szakmai hírnév/ágazati elismertség és halasztott bérek). A műsorsugárzók által felajánlott produkciós szolgáltatások nem minősülnek természetbeni hozzájárulásnak.

· a projekt olyan költségei, amelyeket az Európai Bizottság már társfinanszírozott a MEDIA Program keretében (önálló projektek vagy csomagfinanszírozás).

3. A végleges pénzügyi hozzájárulás kiszámítása
Amennyiben a projekt kiválasztásra kerül, a Bizottság és a kedvezményezett produkciós cég között aláírt pénzügyi támogatási megállapodás teljesítésének keretében az alábbi elveket kell alkalmazni:

3.1. Átcsoportosítás a költségvetés rovatai között
A kedvezményezett által a produkciós költségvetés különböző rovataiban feltüntetett összegek indikatív jellegűek. Ennek megfelelően a kedvezményezett változtatásokat eszközölhet a költségvetésben mindaddig, amíg az nem befolyásolja a működés alapvető célját, valamint ennek pénzügyi következménye a költségvetés rovatai közötti átcsoportosításra korlátozódik, s a rovatban feltüntetett összeg kevesebb, mint 15%-kal növekszik. Amennyiben az előre látható pénzügyi kihatások a rovatban feltüntetett összeg 15%-ot meghaladó növekedését eredményezik, a producer írásbeli engedélyt kérhet az átcsoportosítás megtörténte után (illetve legkésőbb a Pénzügyi Jelentés bemutatásakor),

a módosítások megindoklása mellett. A 30%-ot meghaladó rovatok közötti átcsoportosítás esetében a kedvezményezettnek előzetes írásbeli jóváhagyást kell kérnie a Bizottságtól a módosítás végrehajtását megelőzően.

3.2. Végleges költségjelentés és a produkció finanszírozása
A teljes végleges költségjelentést és a produkció finanszírozását a Bizottság által előírt „Pénzügyi Jelentés” nyomtatványon kell benyújtani, amely mellékletét képezi a Bizottság és minden egyes kedvezményezett által aláírt megállapodásnak. A jelentést független hites könyvvizsgálónak kell hitelesítenie.

3.2.1. Költségek

A Pénzügyi Jelentés „Költségek” c. része tartalmazza a projekt során felmerült támogatható költségekre vonatkozó végleges kimutatást.

A vésztartalékokra/előre nem tervezhető költségekre vonatkozó tényleges költségeket a végleges költségjelentés megfelelő rovataiban kell feltüntetni, azaz ebben a fázisban az előre nem tervezhető költségek már nem minősülnek támogathatónak.

A Pénzügyi Jelentésen, illetve a produkció végleges költségvetésének igazolásán túlmenően, a kedvezményezettnek be kell mutatnia legalább annyi számlát, amely a Bizottság által nyújtott pénzügyi hozzájárulás teljes összegével legalább egyenértékű. A rendelkezésre bocsátott számláknak különösen az alábbi költségkategóriákat kell fedezniük:

· Személyzet és asszisztencia (lásd a produkciós költségvetés 2. pontját)

· Szinkronizálási és feliratozási költségek (lásd a költségvetés 5.1 és 5.2 pontjait)

· Zene és Zörej felvételek (lásd a produkciós költségvetés 5.5 pontját)

A Pénzügyi Jelentés fogja képezni a pénzügyi hozzájárulás végleges összegének kiszámítását. A pénzügyi hozzájárulás nem haladhatja meg a teljes jóváhagyott záró költségvetés 12.5%-át a játékfilm és animációs film kategóriába, illetve a teljes jóváhagyott záró költségvetés 20%-át a dokumentumfilmek esetében. Ugyanakkor a végleges pénzügyi hozzájárulás nem haladhatja meg a Bizottsággal aláírt megállapodás szerinti maximum összeget.

3.2.2. Finanszírozási források

A projekt valamennyi finanszírozási forrását (a közpénzeket is) fel kell tüntetni a Pénzügyi Jelentés „pénzügyi terv” részében. Ezeket a finanszírozási forrásokat részletesen meg kell nevezni, s minden egyes forrás esetében meg kell adni a finanszírozás részletezett összegét.

A Bizottság pénzügyi hozzájárulása arra az összegre korlátozódik, amely nem a Bizottságtól származó állami forrásokból származó pénzügyi hozzájárulások kiegyensúlyozásához szükséges, valamint a projekt jóváhagyott végleges költségeire. Ugyanakkor a végleges pénzügyi hozzájárulás nem lépheti túl a Bizottsággal aláírt megállapodás szerint megítélt összeg maximumát.

3.3. Pénzügyi ellenőrzés és könyvvizsgálat
Amennyiben a projekt kiválasztásra kerül, a Bizottság és a kedvezményezett megállapodást írnak alá, amelynek értelmében a kedvezményezett vállalja, hogy a Bizottság alkalmazottai, az Európai Közösségek Számvevőszékének (Court of Auditors of the European Communities) munkatársai, illetve az erre felhatalmazott személyek megfelelően hozzáférjenek azokhoz a helyszínekhez vagy telephelyekhez, ahol a projekt végrehajtása zajlik, illetve valamennyi olyan dokumentumhoz, amely a működés technikai és pénzügyi irányításával kapcsolatos. A Bizottság által felhatalmazott személyek hozzáférési joga a Bizottság és a kedvezményezett közötti bizalmi megállapodás tárgyát képezheti.

A kedvezményezett abba is beleegyezik, hogy a Bizottság és az Európai Közösségek Számvevőszéke ellenőrizze a pénzügyi hozzájárulás felhasználását a Bizottság általános költségvetésére vonatkozó 2002. június 25.-i 1605/2002 számú Pénzügyi Szabályzat, amely a 2002. szeptember 16.-i L 248 számú Hivatalos Közlönyben jelent meg, illetve annak módosításai szerint a megállapodás teljes időtartama alatt, illetve a befejezésétől számított öt éven át.

A Bizottság, illetve az Európai Közösségek Számvevőszékének ellenőrzései történhetnek a bizonylatok alapján, vagy a helyszínen.

4. Árfolyamok

Az előrelátható produkciós költségvetést és a pénzügyi tervet euróban kell benyújtani.

Az eurozónába tartozó tagállamok esetében, illetve az ebben a devizában számlázott költségek esetében, az alábbi hivatalos árfolyamokat kell használni.

	
	EURO
	EUR
	1 EUR =

	Belgium
	belga frank
	BEC
	40,3399

	Németország
	német márka
	DM
	1,9558

	Görögország
	drachma
	GRD
	340,7500

	Spanyolország
	peseta
	PTA
	166,3860

	Franciaország
	francia frank
	FF
	6,5596

	Írország
	ír font
	IRL
	0,7876

	Olaszország
	olasz líra
	LIT
	1936,27

	Luxemburg
	luxemburgi frank
	LUF
	40,3399

	Hollandia
	holland gulden
	HFL
	2,2037

	Ausztria
	osztrák schilling
	OS
	13,7603

	Portugália
	escudo
	ESC
	200,4820

	Finnország
	finn márka
	FMK
	5,9457


Az olyan országok esetében, amelyek nem tagjai az eurozónának, illetve az eurozónán kívüli országokban felmerült költségek esetében az Európai Unió Hivatalos Lapjában a hó elején közölt árfolyamokat kell figyelembe venni. A fenti árfolyam hozzáférhető a MEDIA Deskeknél, illetve megtalálható a Bizottság weboldalán: http://europa.eu.int/comm/budget/inforeuro/index.cfm?language=en).
	Pályázatok benyújtásának határideje
	Átlagos árfolyam (Infor Euro) az alábbi hónapban

	2006. február 17.
	2006 február

	2006. június 16.
	2006 június

	2006. november 3.
	2006 november


3. SZ. MELLÉKLET – JELENTKEZÉSI LAP

Megjegyzések a pályázók részére

A Pályázati Felhíváshoz csatolt Jelentkezési Lapot teljesen ki kell tölteni. A további információkat és mellékleteket szívesen fogadjuk, ám ezek nem helyettesíthetik a jelentkezési lapot, illetve azzal nem cserélhetők fel.

A pályázatok nagy száma, a projektek összetettsége, s a viszonylag szűk időkeretben meghozandó döntések miatt a Bizottság nem tudja garantálni, hogy a határidőn túl benyújtott bármely kiegészítő információt figyelembe veszi a kiválasztás során.

Az Önök jelentkezési lapja szolgál majd projektjük értékelésének alapjául. Ezért szeretnénk felhívni a figyelmüket arra, hogy amennyiben elmulasztják teljeskörűen kitölteni a nyomtatványt, az csökkenti esélyeiket a kiválasztásra, valamint pályázatuk esetleg alkalmatlannak minősíthető.

A pályázatok benyújtásakor elkövetett gyakori hibák:

· elmulasztják kitölteni a korábbi teljesítményekre vonatkozó statisztika (track record) rovatot, a vállalattal vagy egy tehetséges személlyel kapcsolatosan.

· elmulasztják megadni az érdemi forgatás megkezdésének első, vagy előre látható napját (alkalmasság)

· elmulasztják kitölteni  a rövid szinopszis rovatot

· elmulasztják megadni a helyszíneket, a forgatási időszakot és a gyártási időszakot (az utóbbit különösen az animációs filmekkel kapcsolatosan)

· elmulasztják kitölteni a marketing stratégia rovatot

· elmulasztják részletezni a műsorsugárzó kötelezettségvállalását

· a Költségvetésben és a Pénzügyi Tervben egyszerű összeadási hibák észlelhetők annak köszönhetően, hogy elmulasztották ellenőrizni, helyesek-e a számok és a számítások.

� érdemi forgatás: az eredetiben ‘principal photography’


� a Big 5 + az Európán kívüli nagy országok, pl. az USA és Kanada


� A korlátozott produkciós kapacitással bíró országok, beleértve az Európán kívüli korlátozott produkciós kapacitású országokat.


� Az ilyen jellegű hozzájárulások nem haladhatják meg  (a) a ténylegesen felmerült és a könyvelési bizonylatok révén igazolt költségeket, illetve (b) a kérdéses piacon általánosan elfogadott költségeket.

